Tienerseun gedurende huisroof doodgeskiet | Maroela Media
’n Tienerseun (13) van Mpumalanga is vandeesweek deur rowers in sy ouerhuis doodgeskiet terwyl sy ma nagskof by ’n myn gewerk het.
Brig. Leonard Hlathi, woordvoerder van die polisie, het in ’n verklaring gesê die tiener is Dinsdag in die vroeë oggendure doodgeskiet toe twee rowers by sy ouerhuis in Klarinet naby eMalahleni (Witbank) ingebreek het. Die rowers het waarskynlik nie besef die seun is tuis nie.
Volgens Hlathi het die seun moontlik van ’n geraas wakker geword waarna hy opgemerk het dat daar iemand in die huis is. Die seun het homself toe in ’n kamer in die huis toegesluit waarna hy om hulp geskree het.
Die gegil het die rowers se aandag getrek en hulle is na die kamer waar hulle die kamerdeur afgebreek en die tiener versmoor het, het Hlathi gesê.
Volgens Hlathi het een van die verdagtes ’n skoot op die bewustelose tiener afgevuur voordat hy en sy makker met ’n televisiestel op die vlug geslaan het.
Die bure het die seun se noodkrete en die skoot gehoor en hulp ontbied. Die seun is egter deur die owerhede op die toneel dood verklaar.
Lt.genl. Mondli Zuma, provinsiale polisiekommissaris, het die voorval ten sterkte veroordeel.
“Hierdie verdagtes kan slegs beskou word as lafaards wat ’n onskuldige en weerlose kind as prooi gesien het nadat hulle hom versmoor en hy reeds roerloos gelê het,” het Zuma gesê.
Die polisie ondersoek ’n saak van huisroof en moord. Niemand is nog in verband met die voorval in hegtenis geneem nie.
Departement sê video’s van LUR is gedokter
GPF mag nie patroleer nie die minister mos gese hulle sal als kan doen want niemand ag beweeg nie.Mnr die minister hoekom gebeur dit nogsteeds? Tiepies SA hier is elkeen vir homself en moet jy na jouself omsien vir jou eie veilighied
Dalk het hy hulle herken
Seker misdaad eis nog steeds meer lewens as Covid. RIP jong man.
Ek dag dan misdaad het af geneem .
It is such a sad loss for any parent. Money can never ever bring a loved one back. But, i truly hope those parents sue the hell out of this government and the mad hatter. This is extremely unacceptable that these things get away with these horrendous acts.